Komisijos sprendimas
1998 m. spalio 6 d.
iš dalies keičiantis Tarybos sprendimus 79/542/EEB, 92/260/EEB, 93/195/EEB ir 93/197/EEB dėl registruotų arklių iš Tailando importo, laikino įvežimo ir pakartotinio įvežimo gyvūnų sveikatos reikalavimų
(pranešta dokumentu Nr. C(1998) 2962)
(tekstas svarbus EEE)
(98/594/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 12, 13, 15, 16 straipsnius ir 19 straipsnio ii punktą,
kadangi Tarybos sprendimu 79/542/EEB [2] su paskutiniais pakeitimais, padarytais Komisijos sprendimu 98/146/EB [3], buvo patvirtintas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis ir ožkas, šviežią mėsą ir mėsos produktus, sąrašas;
kadangi laikino registruotų arklių įvežimo, pakartotinio jų įvežimo laikinai juos eksportavus ir jų importo sveikatos reikalavimai ir veterinarinis sertifikavimas yra nustatyti atitinkamai Komisijos sprendimuose 92/260/EEB [4], 93/195/EEB [5] ir 93/197/EEB [6], visi su pakeitimais, padarytais Sprendimu 98/360/EB [7];
kadangi Tailande atlikus Bendrijos veterinarinį patikrinimą paaiškėjo, kad arklinių šeimos gyvūnų ligų požiūrių gyvūnų sveikatos būklė šioje šalyje yra patenkinama ir kontroliuojama tinkamos struktūros ir gerai organizuotų tarnybų;
kadangi atsakingos Tailando veterinarinės tarnybos garantuoja, kad per 24 valandas teleksu, faksu arba telegrama Komisijai ir valstybėms narėms praneš patvirtinimą apie bet kokį Direktyvos 90/426/EEB A priede išvardytų ligų protrūkį arba apie priimtą skiepijimo nuo šių ligų politiką ir tokios politikos pasikeitimus, o per atitinkamą laiką - apie arklinių šeimos gyvūnų importo politikos pasikeitimus;
kadangi gyvūnų sveikatos reikalavimai ir veterinarinis sertifikavimas turi būti nustatomi atsižvelgiant į gyvūnų sveikatos padėtį atitinkamose šalyse; kadangi šis atvejis yra susijęs tik su registruotais arkliais;
kadangi Sprendimai 79/542/EEB, 92/260/EEB, 93/195/EEB ir 93/197/EEB turi būti atitinkamai iš dalies pakeisti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 79/542/EEB priedo 2 dalies specialioje arklinių šeimos gyvūnams skirtoje skiltyje ISO kodų abėcėline tvarka įrašoma ši eilutė:
"TH | Tailandas | x" |
2 straipsnis
Sprendimas 92/260/EEB iš dalies keičiamas taip:
1. Į I priedo C grupės trečiųjų šalių sąrašą įrašoma "Tailandas".
2. Į II C priedo sveikatos sertifikato pavadinimo trečiųjų šalių sąrašą įrašoma "Tailandas".
3. Į II C priedo III dalį įrašomas šis punktas:
"1. Jeigu arklinių šeimos gyvūnai yra kilę iš Tailando, komplemento sujungimo metodu …..(5) buvo atliktas jų tyrimas dėl įnosių ir ….. (5) - dėl kergimo ligos, per 10 dienų iki eksporto 1 iš 10 atvejų rezultatas buvo neigiamas(4)".
4. II C priedo 6 išnašoje žodžiai "Honkongui, Japonijai, Makao, Malaizijai (pusiasalio) ir Singapūrui" pakeičiami žodžiais "Honkongui, Japonijai, Makao, Malaizijai (pusiasalio), Singapūrui ir Tailandui".
5. II A, B, C, D ir E priedo III skyriaus d punkto trečiojoje įtraukoje įrašoma "Tailande (TH)".
3 straipsnis
Sprendimas 93/195/EEB iš dalies keičiamas taip:
1. Į I priedo C grupės trečiųjų šalių sąrašą įrašoma "Tailandas (TH)".
2. Į II C priedo sveikatos sertifikato pavadinimo trečiųjų šalių sąrašą įrašoma "Tailandas".
4 straipsnis
Sprendimas 93/197/EEB iš dalies keičiamas taip:
1. Į I priedo C grupės trečiųjų šalių sąrašą įrašoma "Tailandas (TH)".
2. II C priedo sveikatos sertifikato pavadinime žodžiai "Honkongo, Japonijos, Makao, Malaizijos (pusiasalio) ir Singapūro" pakeičiami žodžiais "Honkongo, Japonijos, Makao, Malaizijos (pusiasalio), Singapūro ir Tailando".
3. Į II C priedo III dalį įrašomas šis punktas:
"m) jeigu arklinių šeimos gyvūnai yra kilę iš Tailando, komplemento sujungimo metodu …..(4) buvo atliktas jų tyrimas dėl įnosių ir ….. (4) - dėl kergimo ligos, per 10 dienų iki eksporto 1 iš 10 atvejų rezultatas buvo neigiamas(4)".
4. II C priedo 5 išnašoje žodžiai "Honkongui, Japonijai, Makao, Malaizijai (pusiasalio) ir Singapūrui" pakeičiami žodžiais "Honkongui, Japonijai, Makao, Malaizijai (pusiasalio), Singapūrui ir Tailandui".
5 straipsnis
Šis sprendimas yra skirtas valstybėms narėms.
Priimta Briuselyje, 1998 m. spalio 6 d.